କ୍ରିକେଟରେ ଯୁବରାଜ ଯୁଗରେ ଯବନିକା ପଡ଼ିଛି। ଆଉ ମ୘ଦାନରେ ଟିମ୍ ଇଣ୍ଡିଆ ଜର୍ସିରେ ନଜର ଆସିବେନି ହାର୍ଡ ହିଟର୍ ଅଲରାଉଣ୍ଡର ଯୁବରାଜ ସିଂ। କ୍ରିକେଟର ତିନିଟି ଯାକ ଫର୍ମାଟ ଦିନିକିଆ, ଟେଷ୍ଟ ଓ ଟି-ଟ୍ୱେଣ୍ଟିରୁ ଅବସର ଘୋଷଣା କରିଛନ୍ତି ସିକ୍ସର କିଙ୍ଗ । ଆଇପିଏଲ୍ ବି ଖେଳିବେ ନାହିଁ ଯୁବି। କେବଳ ଆଇସିସିର କାଉଣ୍ଟିଂ କ୍ରିକେଟ ଖେଳିବାକୁ ଇଚ୍ଛା ପ୍ରକାଶ କରିଛନ୍ତି। କ୍ରିକେଟକୁ ବାଏ ବାଏ କହି ଯୁବରାଜ ୧୭ ବର୍ଷର ଅନ୍ତର୍ଜାତୀୟ କ୍ରିକେଟ କ୍ୟାରିୟରରେ ଦି ଏଣ୍ଡ କରିଛନ୍ତି। ଯୁବରାଜଙ୍କ ନାଁ ମନକୁ ଆସିଲେ ମନେପଡିଯାଏ ୨୦୦୭ ଟି-ଟ୍ୱେଣ୍ଟି ବିଶ୍ୱକପ୍ କଥା। ଇଂଲଣ୍ଡ ବିପକ୍ଷ ମ୍ୟାଚରେ ସେ ଗୋଟିଏ ଓଭରରେ ଲଗାତାର ୬ଟି ବିଶାଳ ଛକା ମାରି ବିଶ୍ୱ କ୍ରିକେଟରେ ସିକ୍ସର କିଙ୍ଗ ହୋଇଥିଲେ ଯୁବି। ଷ୍ଟୁଆର୍ଟ ବ୍ରଡଙ୍କ ଓଭରରେ ତାଙ୍କର ସେହି ଇନିଂସ ଓ ଧୂଆଁଧାର ବ୍ୟାଟିଂକୁ ଏବେ କ'ଣ, କେବେ ବି ଭୁଲି ପାରିବେ ନାହିଁ କ୍ରିକେଟ ଫ୍ୟାନ୍। ୧୨ ବଲରେ ଅର୍ଦ୍ଧଶତକ ଆଜି ବି ବିଶ୍ୱରେକର୍ଡ ହୋଇ ରହିଛି।
#OnThisDay in 2007...@YUVSTRONG12 v @StuartBroad8.
୨୦୦୦ ମସିହାରେ ଅନ୍ତର୍ଜାତୀୟ କ୍ରିକେଟ ଦୁନିଆରେ ଏଣ୍ଟ୍ରି ମାରିଥିଲେ ଯୁବରାଜ। ୧୯ ବର୍ଷ ହେବ କ୍ରିକେଟ ମ୘ଦାନ, ବ୍ୟାଟ୍ ଓ ବଲ୍ ଥିଲେ ତାଙ୍କ ସାଥି। ତିନିଟିଯାକ ଫର୍ମାଟରେ ଖେଳିଛନ୍ତି ମୋଟ୍ ୪୦୨ଟି ମ୍ୟାଚ୍। ଦିନିକିଆରେ ୩୦୪ଟି ମ୍ୟାଚ୍ ଖେଳିଛନ୍ତି । ହାସଲ କରିଛନ୍ତି ୮ ହଜାର ୭୦୧ ରନ୍। ଏହା ଭିତରେ ରହିଛି ୧୪ ଶତକ ଓ ୫୨ ଅର୍ଦ୍ଧଶତକ। ୪୦ ଟେଷ୍ଟରୁ ୧ହଜାର ୯ଶହ ଓ ୫୮ଟି ଟି-ଟେ୍ବଣ୍ଟି ଖେଳି ୧ହଜାର ୧୭୭ ରନ୍ ସଂଗ୍ରହ କରିଛନ୍ତି। ୨୦୧୧ ବିଶ୍ୱକପ୍ରେ ଜବରଦସ୍ତ ପ୍ରଦର୍ଶନ କରିଥିଲେ ଯୁବରାଜ ସିଂ। ତାଙ୍କ ବ୍ୟାଟରୁ ବାହାରିଥିଲା ୩୬୨ ରନ୍ ଓ ହାତେଇଥିଲେ ୧୫ ଓ୍ବିକେଟ। ଟିମ୍ ଇଣ୍ଡିଆ ହାତରେ ଧରାଇଥିଲେ ବିଶ୍ୱକପ୍।
୩୭ ବର୍ଷୀୟ ଯୁବରାଜ ୨୦୧୭ ଜୁନ୍ ୩୦ରେ ଖେଳିଥିଲେ କ୍ୟାରିୟରର ଶେଷ ଦିନିକିଆ। ସେହିବର୍ଷ ଫେବ୍ରୁଆରୀରେ ଶେଷ ଟି-ଟ୍ୱେଣ୍ଟି ଓ ୨୦୧୨ ମସିହା ଡିସେମ୍ବରରେ ଧଳା ଜର୍ସିରେ ଶେଷ ଟେଷ୍ଟ ଖେଳିଥିଲେ ୟୁବି। କ୍ରିକେଟର ଫାଇଟର ଓ ରିଅଲ୍ ମ୍ୟାଚ୍ ଓ୍ୱିନରଙ୍କୁ ମିସ୍ କରିବ ଓ୍ୱାର୍ଲଡ କ୍ରିକେଟ।
